b'\n_START_ARTICLE_\nPovrhnji antigen\n_START_SECTION_\nKodirajo\xc4\x8di gen\n_START_PARAGRAPH_\nPovrhnji antigen se nahaja v virusni kapsidi in zapis zanj vsebuje gen S, ki ima 3 razdelke: preS1, preS2 in S. Odvisno od tega, kateri razdelki se preberejo, lahko nastanejo 3 razli\xc4\x8dne beljakovine, veliko, srednjo in malo beljakovino. Bolj imunogena predela antigena HBsAg predstavljata preS1 in preS2.\n_START_SECTION_\nPrisotnost v serumu\n_START_PARAGRAPH_\nV serumu je zaznaven v visokih koncentracijah pri akutnem ali kroni\xc4\x8dnem hepatitusu B. Njegova prisotnost ka\xc5\xbee na ku\xc5\xbenost oku\xc5\xbeene osebe. Pri cepljenih osebah v serumu HBsAg ni prisoten; zaznavna so le protitelesa proti HBsAg (HBsAb).\n_START_SECTION_\nImunost\n_START_PARAGRAPH_\nImunski sistem na\xc4\x8deloma izdeluje proti povrhnjemu antigenu protitelesa. Razvoj celi\xc4\x8dne in humoralne imunosti proti HBsAg pomeni za\xc5\xa1\xc4\x8dito. Kot osnova cepiv proti hepatitisu B se uporalja rekombinantni HBsAg, ki spro\xc5\xbei v organizmu nastanek protiteles HBsAb in s tem odpornost proti oku\xc5\xbebi. Prisotnost protiteles HBsAb v odsotnosti antigena HBsAg tako nakazuje, da je bila oseba cepljena proti hepatitisu B ali pa, da je proti virusu imuna zaradi izpostavitvi virusu v preteklosti, kateri je sledila ozdravitev. \xc4\x8ce je prisoten antigen, protitelesa pa niso zaznavna, gre bodisi za akutno bodisi za kroni\xc4\x8dno oku\xc5\xbebo z virusom.\n_START_SECTION_\nZgodovina\n_START_PARAGRAPH_\nAntigen je prvi\xc4\x8d osamil ameri\xc5\xa1ki zdravnik in Nobelov nagrajenec Baruch S. Blumberg iz seruma avstralskega Aborigina.'